laion/Wikipedia-Exotic huggingface dataset:
השיר של נעם 2

"השיר של נעם 2" הוא שיר של הראפרים הישראלים מאור אשכנזי ונעם כהן. הוא יצא לאור כסינגל ב-12 בנובמבר 2023. את השיר כתבו מאור אשכנזי ונעם כהן, כהמשך לשיר "השיר של נעם" (2022) מתוך אלבום הבכורה של אשכנזי, "טיפשים וצעירים", על סיפורו של כהן, ששרד את הטבח במסיבת הטבע ליד רעים במתקפת הפתע על ישראל בשמחת תורה. כהן הגיע למסיבת הטבע יחד עם שניים מחבריו, וזמן קצר לאחר שהגיעו למקום, החל מטח רקטות לעבר האזור. יחד עם שני חבריו, מיהר כהן למכונית כדי להימלט מהמקום. ביציאה ממתחם המסיבה, הם נתקלו במחבלים שריססו את מכוניתם ביריות. אחד מחבריו נפגע ברגלו מקליע, וכהן סובב את המכונית במחשבה שבטוח יותר בשטח המסיבה, ולאחר מכן מצא מיגונית, שקיבלה את השם מיגונית המוות, לשם נכנסו המחבלים וירו לעברה. כהן הסתתר מתחת לגופות וניצל. השיר זכה להצלחה בסטרימינג ונכנס למקום ה-33 במצעד היטליסט של מאקו. בשיאו, הגיע למקום ה-26 במצעד. במצעד הרשמי של גלגלצ, שחודש ב-29 בנובמבר לאחר הפוגה של שמונה שבועות בעקבות מלחמת חרבות ברזל, נכנס השיר למקום העשירי. בן שלו, "השיר של נעם 2" מביא עדות אישית ישירה מהטבח ברעים, באתר הארץ, 27 בנובמבר 2023 דור מאיר מועלם, ‏החוויה במיגונית המוות הפכה לשיר מרגש עד דמעות, באתר ‏מאקו‏, 28 באוקטובר 2023 המצעד הישראלי, באתר גלגלצ, ‏7 בדצמבר 2023
עבדולעזיז אלחמזה

עבדולעזיז אלחמזה (בערבית: عبدالعزيز الحمزة) (באנגלית: Abdalaziz Alhamza), הוא עיתונאי סורי עטור פרסים, לוחם למען זכויות אדם, אקטיביסט ומדריך מחשוב. אלחמזה הוא מנכ"ל ודובר הארגון א-רקה נשחטת בשקט (Raqqa is Being Slaughtered Silently(אנ')), או "ארנ"ב", ארגון שמטרתו להעלות את המודעות למצוקתם של העם הסורי. נולד ב-1991 בא-רקה שבסוריה, אך נאלץ לברוח לטורקיה בינואר 2014 עקב איומים לחייו, ולאחר מכן עבר לגרמניה מאותה הסיבה. כיום, הוא עמית במספר צוותי חשיבה – מכון אמריקה החדשה(אנ'), מכון מקיין(אנ') ומכון מזרח-מערב (EastWest). אלחמזה מוצג בסרט "עיר רפאים(אנ')", סרט דוקומנטרי על פעילותו בארנ"ב. הסרט הגיע לרשימה הקצרה של מועמדים לפרסי האוסקר בקטגוריית סרטים דוקומנטריים באורך מלא, בשנת 2018. מעט מאוד ידוע על חייו המוקדמים. הוא נולד בשנת 1991 בא-רקה וטוען שהייתה לו ילדות רגילה. בנוסף לכך הוא קיבל תואר בביוכימיה באוניברסיטת אל-פוראת(אנ') . במרץ 2011, התחילה מלחמת האזרחים בסוריה. אלחמזה היה בין המתנגדים לשלטון, ואף ארגן מחאות והפגנות לא אלימות נגדן (ממשלת הבעת'). הוא הסריט סרטון באחת ההפגנות והעלה אותו לרשת. כשהסרטון התפרסם, והוא הבין כמה המודעות למה שקורה בסוריה נמוכה, הוא החליט להפוך לעיתונאי. בעקבות כך, אלחמזה נעצר 3 פעמים ב-2012 על ידי הממשל ועונה, אך שרד (בשונה מרבים אחרים). בדצמבר 2013 המדינה האסלאמית (דאעש) השתלטה על א-רקה, עיר מגוריו של אלחמזה, ובפועל השתמשה בה כעיר בירה. המצב החמיר, ובנוסף לאיומים מהממשל, הוא גם קיבל איומים מדאע"ש, ונאלץ לברוח לטורקיה מחשש לחייו. בטורקיה הוא הצטרף לחבורת עיתונאים, וביחד הם הקימו את הארגון 'א-רקה נשחטת בשקט' (Raqqa is Being Slaughtered Silently). מטרת הארגון היא להראות לעולם מה באמת מתרחש בסוריה, בשונה מאיך שדאע"ש, השלטון הסורי ויתר הארגונים המציגים להשתלט על סוריה מציגים את זה. אלחמזה משמש כמנכ"ל ודובר הארגון ארנ"ב, ותחת ניהולו, הארגון מתנהל בצורה הבאה: מספר חברי הארגון מתעדים בחשאיות את המציאות הקשה של העם הסורי (הפגנות, הוצאות להורג, וכו'...), מעבירים את התיעודים לחברי הארגון שמחוץ לסוריה, ואלה מפרסמים את הסרטונים לעולם. אחרי שדאע"ש איימו עליו גם בטורקיה, הוא ברח לגרמניה. ב – 2015 ארנ"ב זכה בפרס ה – CPJ הבינלאומי לעיתונות חופשית (International Press Freedom Awards) מהוועדה להגנה על עיתונאים (Committee to Protect Journalists). ב – 2016 ארנ"ב זכה בפרס העיתונות הבינלאומי של איסקיה (Ischia). ב – 2016 ארנ"ב זכה בפרס האומץ האזרחי (Civil Courage Prize(אנ')). כתב העת Foreign Policy כינה אותו 'הוגה דעות עולמי'. Abdalaziz Alhamza, New America (באנגלית) Abdalaziz Alhamza, The NewNow, ‏2018-08-01 (באנגלית אמריקאית) 15 DOCUMENTARY FEATURES ADVANCE IN 2017 OSCAR® RACE | Oscars.org | Academy of Motion Picture Arts and Sciences, www.oscars.org, ‏2017-12-07 (באנגלית) Future of War 2016 (PDF), web.archive.org, עמוד 7 Abdalaziz Alhamza Addresses the 2019 Geneva Summit, נבדק ב-2023-12-01 Raqqa is Being Slaughtered Silently, Syria, Committee to Protect Journalists (באנגלית אמריקאית) 2016 Press Release: Raqqa is Being Slaughtered Silently, The Civil Courage Prize (באנגלית אמריקאית) עבדולעזיז אלחמזה, ברשת החברתית אקס (טוויטר) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבדולעזיז אלחמזה".
אפרים קרמר

אפרים (פרוקי) קרמר (נולד ב-2 בדצמבר 1953) הוא איש עסקים ישראלי, הבעלים והמנכ"ל של חברת התיירות אשת טורס, והבעלים והיו"ר של חברת "כרם ניהול בתי מלון". נולד בירושלים לאסתר לבית פרנקל, ילידת סטולין, עובדת סוציאלית בעיריית ירושלים, ולשלום קרמר, יליד סאנוק (שבמחוז לבוב, גליציה), חוקר ספרות ומבקר ספרות, שהיה מרצה לספרות בסמינר בית הכרם (בהמשך מכללת דוד ילין). גדל בשיכון העיתונאים (ירושלים) בשכונת טלביה. למד ביסודי בבית ספר בית הילד ובתיכון בגימנסיה העברית רחביה (סיים בשנת 1971). אחותו, רחל פארן, הייתה מורה ואחיו, עו"ד יהושע קרמר, קיבל את אות יקיר ירושלים לשנת 2022. בשנים 1972–1975 שירת שירות צבאי כחייל וכקצין בינה רשתית (קב"ר) ביחידה 8200 בחיל המודיעין. בשנת 1977 סיים תואר ראשון בכלכלה, ובשנת 1981 סיים תואר שני במנהל עסקים. את שני התארים למד באוניברסיטה העברית בירושלים. בשנים 1977-1985 עבד באגף התקציבים במשרד האוצר, כשתפקידו האחרון היה סגן הממונה על התקציבים לנושא תקציב הביטחון. בהיותו סגן הממונה על התקציבים היה אחראי לקיצוץ משמעותי בתקציב הביטחון שבוצע בשנת 1985. בתקופת עבודתו הושפע מהממונה על התקציבים יעקב גדיש (שכיהן בתפקיד זה בשנים 1980–1983) ולמד ממנו רבות. בשנים 1985–1990 היה מנהל הכספים של חברת עשות אשקלון באשקלון, שהייתה אז חברת בת של תעש מערכות ועסקה בייצור ביטחוני. בשנים 1990–1993 נסע מטעם עשות אשקלון להיות מנכ"ל זרוע השיווק של החברה בניו יורק, ארצות הברית (Ashot U.S.A). בתפקידו זה היה אחראי להשגת חוזי יצוא גדולים עבור יצרני מטוסים ומנועים בארצות הברית. עם חזרתו ארצה בשנת 1994 עבר למגזר הפרטי. כעבור זמן החל לעבוד כמנכ"ל חברת אשת טורס ובהמשך רכש גם את הבעלות על החברה. תחת ניהולו צמחה החברה והפכה לאחת מחברות התיירות הגדולות בישראל. בנוסף, הקים קרמר יחד עם שותפו, גדי פריבר, את חברת "כרם ניהול בתי מלון" המנהלת שלושה בתי מלון: יערים וגורדוניה שנכללו בעבר יחד במלון מעלה החמישה וסמוכים לקיבוץ מעלה החמישה, ומלון אלמא בזכרון יעקב. בינואר 2024 פתחה חברת "כרם ניהול בתי מלון" בית מלון ראשון בחו"ל בפודגוריצה, מונטנגרו. המלון הקרוי Kings Park Hotel נמצא ב-50% בבעלותה. במהלך השנים היה קרמר חבר בדירקטוריונים של כמה חברות, ובהן: התעשייה האווירית לישראל, עשות אשקלון ופויכטוונגר תעשיות. נשוי לטובה לבית שמעונוביץ, שהייתה מורה לתנ"ך בבתי ספר תיכוניים וכיום עובדת כסוכנת נסיעות בחברת אשת טורס. אב לשלושה בנים. מתגורר בתל אביב. מדיה וקבצים בנושא אפרים קרמר בוויקישיתוף אפרים קרמר, ברשת החברתית LinkedIn גידי ליפקין, אפרים קרמר על המהפכה הדיגיטלית ב'אשת טורס', מגזין פספורט 670, 6 בפברואר 2018, עמ' 8-9 אפרים קרמר‏, השפעת המלחמה על התיירות: אילו יעדים ירדו מהמפה ומה יקרה למחירי הטיסות?, באתר וואלה, 5 בנובמבר 2023 אפרים קרמר על איחוד האמירויות כיעד תיירותי, סרטון באתר יוטיוב, 22 באוקטובר 2020 אפרים קרמר על מצב התיירות הישראלית בשנת 2011 (ראיון), סרטון באתר יוטיוב, 5 בינואר 2012 מלון יערים, באתר מלון יערים מלון גורדוניה, באתר מלון גורדוניה מלון אלמא, באתר מלון אלמא Kings Park Hotel, Kings Park Hotel
דניאל נהרי

דניאל נהרי (נולד ב-21 ביוני 1987) הוא קצין בצה"ל בדרגת אלוף-משנה, המשמש כמפקד מחוז חיפה בפיקוד העורף. שימש בעבר כסגן מפקד חטיבת החילוץ וההדרכה, מפקד בסיס אימונים של חטיבת החילוץ וההדרכה ומפקד גדוד תבור. נהרי מפקד הגדוד הראשון שהתגייס לחטיבת החילוץ וההדרכה. נהרי גדל ברחובות ובקריית עקרון. נהרי התגייס לצה"ל בשנת 2005 לפלוגת החילוץ רותם שבהמשך הפכה לפלוגה כחלק מהקמת גדוד שחר. לאחר מסלול הכשרה שירת כלוחם ובהמשך יצא לקורס מ"כים אותו סיים בהצטיינות. שימש כמפקד כיתה וסמל מחלקה בפלוגת רותם ובהמשך יצא לקורס קציני יבשה ולהשלמה החיילית אותה סיים כצוער למופת. בהמשך נלחם יחד עם גדוד 13 במבצע עופרת יצוקה ככח פריצה וחילוץ במרחב ג'באליה. נהרי ביצע מספר תפקידי פיקוד בגדוד ובחטיבה שהאחרונים הם סגן מפקד גדוד רם וקצין אג"ם חטיבת החילוץ וההדרכה. בשנת 2018 הועלה לדרגת סגן-אלוף ושימש כמפקד גדוד תבור. בתקופה כהונתו כמפקד גדוד תבור פעל הגדוד בגזרת מנשה ובגזרת בנימין. מעט לפני סיום תפקידו כמפקד הגדוד החלה מגפת הקורונה בה נטל הגדוד חלק פעיל בסיוע אזרחי לרשויות ותושבים בגזרת מחוז צפון. כחלק ממבצע גן נעול וחגורה שחורה הגדוד עליו פיקד הוביל את מאמץ הצלת החיים באשקלון תחת מחוז דרום. בשנת 2019 בתקופת כהונתו כמפקד גדוד תבור זכה הגדוד בפרס הרמטכ"ל ליחידות מצטיינות. ביוני 2020 נכנס לתפקיד סגן מפקד החטיבה. בתקופת כהונתו הוקמה סיירת אלון והושלם תהליך מעבר החטיבה מצריפין לבסיסה החדש כחלק מתוכנית אופק רחב. ביולי 2021 החל לשמש כמפקד בסיס אימונים של חטיבת החילוץ וההדרכה. בתקופתו כמפקד בסיס האימונים של חטיבת החילוץ וההדרכה מיסד את מבצוע היחידה ליחידה מבצעית לצד קידום תשתיות היחידה כחלק ממכלול. בסיס האימונים של חטיבת החילוץ וההדרכה הופעל כיחידה מבצעית לראשונה במבצע עלות השחר ובמבצע מגן וחץ. את תפקידו כמפקד בסיס האימונים של חטיבת החילוץ וההדרכה סיים באוגוסט 2023. החל מספטמבר 2023 משמש נהרי כמפקד מחוז חיפה של פיקוד העורף. נהרי מתגורר ברחובות, נשוי לרואת חשבון שמרית ואב לשתי בנות. בוגר תואר ראשון בהצטיינות במדעי המדינה ומשאבי אנוש ותואר שני במנהל עסקים ומשאבי אנוש. חובב ים וצלילה חופשית. גדוד "תבור" בתרגיל אינטנסיבי מסביב לשעון, באתר צה"ל, 30 במאי 2019. ראיון עם נהרי כמפקד גדוד תבור. הכירו את הגדודים שהיו מחלצים את בני ישראל מהמדבר, באתר צה"ל, 23 באפריל 2019
תנודות במוליכות אוניברסלית

תנודות במוליכות אוניברסלית (UCF) בפיזיקה מזוסקופית היא תופעה שנתקלה בה בניסויי הובלה חשמלית במינים מזוסקופיים. המוליכות החשמלית הנמדדת תשתנה מדגימה לדגימה, בעיקר בשל מפזרים שגורמים לפיזור לא הומוגניים. התופעה מתרחשת בייחוד במוליכים למחצה בשדה מגנטי חלש - עד טסלה אחת, בשדות חזקים כמובן מתקבל אפקט הול הקוונטי. תופעה תוארה בשנת 1985 על ידי בוריס אלטשולר וארקדי ארונוב בברית המועצות ומדענים אמריקאים בנפרד. אם סורקים את אותה הדגימה שוב ושוב נקבל את אותה ההתנהגות, כלומר לא מדובר ברעש המדידה אלא בדוגמה עצמה. לעומת זאת, אם מחממים את הדוגמה קצת ומקררים אותה לאחר מכן, אז המזהמים זזים ומתייצבים מחדש בקירור ואז מתקבלת תוצאה שונה, כלומר המזהמים משנים את התוצאה הקודמת. אחרי מיצוע של הרבה חימומים וקירורים מקבלים את התוצאה המשוקללת. מאמר של אלטשולר וארונוב (ברוסית)
צרור של אושר

צרור של אושר (באנגלית: Bundle of Joy) הוא סרט מוזיקלי אמריקאי משנת 1956 בבימויו של נורמן טאורוג, עם דבי ריינולדס ואדי פישר בתפקידים הראשיים. זה רימייק לסרט "אמא רווקה" (אנ') משנת 1939 בכיכובם של דייוויד ניבן וג'ינג'ר רוג'רס. זה סרטם המשותף היחיד של פישר וריינולדס, הם היו אז נשואים וריינולדס הייתה בהיריון עם קארי פישר. דבי רינולדס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. פולי פאריש (דבי ריינולדס) היא זבנית במחלקת הכובעים של חנות כלבו גדולה בניו יורק בבעלותו של ג'. בי. מילר (אדולף מנז'ו) ובהנהלתו של בנו דן מילר (אדי פישר). היא מפוטרת לאחר שמתברר שרוב הכובעים שמכרה הוחזרו על ידי הלקוחות. היא הולכת ברחוב בדיכאון וליד מוסד ליתומים היא מוצאת תינוק. היא מכניסה את התינוק, מספרת למנהל על פיטוריה וכולם בטוחים שהתינוק הוא שלה. המנהל מדבר עם דן והוא מחזיר אותה לעבודה ואף מעלה את שכרה. את התינוק היא מוסרת להשגחת בעלת הבית שלה גב' דוגן (אונה מרקל). היא נעתרת לבקשת הזבן פרדי (טומי נונאן) לשמש לו בת זוג לתחרות ריקוד כדי להרוויח קצת כסף. הם משאירים את הילד בידי משרתו של דן (מלוויל קופר) ורצים לתחרות. דן רודף אחריהם לתחרות ומתכתש שם עם הרוקדים. הוא מחזיר את התינוק לפולי ומתפתח ביניהם רומן אהבה. בינתיים מפוטר פרדי והוא כותב מכתב אנונימי למילר הזקן ו"מבשר" לו כי כעת הוא סבא. זה יוצר מספר הסתבכויות ולבסוף מקבל דן את הגזירה לשמחת הסבא שיש לו כעת נכד ממשיך וכולם שמחים ושרים. "צרור של אושר", במסד הנתונים הקולנועיים IMDb (באנגלית) "צרור של אושר", באתר AllMovie (באנגלית) "צרור של אושר", באתר Rotten Tomatoes (באנגלית) "צרור של אושר", במסד הנתונים הקולנועיים KinoPoisk (ברוסית) קדימון לצרור של אושר, באתר יוטיוב פתיחת הסרט, באתר יוטיוב רינולדס ופישר שרים שיר ערש לתינוק, באתר יוטיוב השוואה של סצנה דומה משני הסרטים, באתר יוטיוב צרור של אושר, באתר TCM
בעקלין

בעקלין (בערבית: بعقلين) היא עיירה דרוזית מרכזית בלבנון הממוקמת בנפת שוף שבהר הלבנון, 45 קילומטרים דרום-מזרחית לעיר הבירה ביירות. גובהה של העיירה הוא 750–915 מטרים מעל גובה פני הים, יש בה כ-30,000 תושבים ושטחה 14 קילומטר רבוע. היא גובלת בעיירות דיר אל-קמר ובית א-דין. בעקלין נוסדה במאה ה-12 על ידי אמירי שושלת מען (אנ'), שושלת דרוזית ששלטה בהרי השוף ובהר הלבנון. העיר שימשה כבירתם עד לתחילת המאה ה-17, אז העביר אותה פח'ר א-דין השני לדיר אל-קמר בעקבות מחסור במים בבעקלין. בתקופה העות'מאנית ובתקופת הקאימקאמיות חזרה בעקלין לקדמת הבמה והפכה לאחת ה"קסבטות", הערים הגדולות. היא שימשה כבירת הקיץ של הקאימקאמיה הדרוזית, בה שלט הקאימקאם בשם הסולטאן העות'מאני. ב-16 במרץ 1977 נרצח בעיירה הפוליטיקאי הלבנוני כמאל ג'ונבלאט, מייסד המפלגה הסוציאליסטית הפרוגרסיבית, במהלך מלחמת האזרחים בלבנון. ב-21 באפריל 2020 נרצחו (אנ') בעיירה תשעה בני אדם, שישה סורים ושלושה לבנונים, באירוע שנחקר כרצח על חילול כבוד המשפחה. פח'ר א-דין השני (1572–1635), אמיר דרוזי ששלט בהרי השוף, הר הלבנון הגליל ועמק יזרעאל במאה ה-16 וה-17 נאדיה תווייני (1935–1983), משוררת לבנונית ראמי עייאש (נולד ב-1980), זמר דרוזי לבנוני מדיה וקבצים בנושא בעקלין בוויקישיתוף דניאל סלאמה, לבנון: חמוש ירה למוות ב-9 בני אדם, בהם שני ילדים סורים, באתר ynet, 21 באפריל 2020 ערך זה הוא קצרמר בנושא יישובים בלבנון. אתם מוזמנים לתרום לוויקיפדיה ולהרחיב אותו.
בנג'מין ניגרן

אריק בנג'מין ניגרן (שוודית: Erik Benjamin Nygren; נולד ב-8 ביולי 2001) הוא כדורגלן שוודי המשחק כקיצוני ימני במועדון הדני נורשלן. ניגרן התחיל לשחק כדורגל בגיל 5–6 במועדון המקומי אוטבינס. בגיל 12 הצטרף למחלקת הנוער של גטבורג. במאי 2018, בגיל 16, חתם ניגרן על חוזה מקצועני ראשון בגטבורג ל-3 שנים. באוגוסט 2018, ערך ניגרן את הופעת הבכורה שלו בגביע השוודי. באוקטובר ערך את הופעת הבכורה שלו בליגת העל השוודית ובמחזור הסיום אף כבש צמד. ביוני 2019, עבר ניגרן לגנק הבלגית תמורת כ-5 מיליון אירו. באוקטובר 2020 הושאל להירנביין ההולנדית ובינואר 2022 חתם בנורשלן הדנית. בנג'מין ניגרן, באתר Transfermarkt בנג'מין ניגרן, באתר Soccerway בנג'מין ניגרן, באתר WorldFootball.net בנג'מין ניגרן, באתר FootballDatabase.eu A-lagskontrakt för Benjamin, ifkgoteborg
לוקאס היי

לוקאס בואל היי (נולד ב-13 באפריל 2003) הוא כדורגלן דני המשחק כבלם במועדון הדני נורשלן. לוקאס היי התחיל לשחק בקבוצות נוער מקומיות עד שעבר ללינגבי ב-2019. לאחר הצלחה בקבוצת הנוער, במאי 2021 ערך היי את הופעת הבכורה שלו בקבוצה הבוגרת. עונת 2022/2023 הייתה עונת הפריצה של היי שהפך לשחקן הרכב קבוע בלינגבי. באוגוסט 2023 חתם בנורשלן. לוקאס היי, באתר Transfermarkt לוקאס היי, באתר Soccerway לוקאס היי, באתר WorldFootball.net לוקאס היי, באתר FootballDatabase.eu FC Nordsjælland køber Lucas Hey i Lyngby Boldklub, fcn ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוקאס היי".
ארנסט מוצ'י

ארנסט מוצ'י (נולד ב-19 במרץ 2001) הוא כדורגלן אלבני המשחק כחלוץ בבשיקטש הטורקית ובנבחרת אלבניה. מוצ'י התחיל את הקריירה שלו בקבוצת הנוער של קיי אף טירנה. ב-2018, בגיל 16, עבר ליריבה העירונית קיי אף טירנה וערך את הופעת הבכורה שלו בקבוצה הבוגרת. מוצ'י שיחק 4 עונות בטירנה, זכה עמה פעמיים באליפות וכבש 23 שערים. בפברואר 2021 חתם בלגיה ורשה הפולנית. מוצ'י החל את הקריירה הבינלאומית שלו בספטמבר 2018 כאשר מאמן נבחרת אלבניה עד גיל 19, ארג'ון בוגדאני, זימן אותו למשחקי הידידות מול איסלנד. הוא כבש את השער הראשון שלו ב-8 בספטמבר והבקיע את השער היחיד במשחק שהעניק לנבחרתו ניצחון 1 - 0. ב-4 בספטמבר 2020, הוא זומן לנבחרת אלבניה הצעירה שם כבש צמד נגד אוסטריה. הוא ערך את הופעת הבכורה שלו במדי נבחרת אלבניה ב-15 בנובמבר 2021, במשחק מוקדמות מונדיאל 2022 נגד אנדורה. ב-20 ביוני 2023, כבש את שערו הראשון בנבחרת במשחק מוקדמות יורו 2024 נגד איי פארו. מוצ'י נכלל בסגל נבחרת אלבניה ליורו 2024. טירנה ליגת העל האלבנית: 2019/20 ליגת המשנה האלבנית: 2017/18 לגיה ורשה אקסטראקלאסה: 2020/21 הגביע הפולני: 2022/23 הסופרקאפ הפולני: 2023 בשיקטש הגביע הטורקי: 2023/24 מדיה וקבצים בנושא ארנסט מוצ'י בוויקישיתוף ארנסט מוצ'י, באתר Transfermarkt ארנסט מוצ'י, באתר Soccerway ארנסט מוצ'י, באתר WorldFootball.net ארנסט מוצ'י, באתר National Football Teams ארנסט מוצ'י, באתר FootballDatabase.eu Ernest Muci - witamy w Legii, legia Faroe Islands 1-3 Albania, uefa Ryan Dabbs last updated, Albania Euro 2024 squad: Sylvinho's full team, fourfourtwo.com, ‏2023-09-21 (באנגלית)
אוסקר הוילון

אוסקר וינטר הוילון (בדנית: Oscar Winther Højlund; נולד ב-4 בינואר 2005 בקופנהגן שבדנמרק) הוא כדורגלן דני המשחק בעמדת הקשר בקבוצת איינטרכט פרנקפורט מהבונדסליגה. הוילון גדל במחלקות הנוער של HUI ופ.צ. קופנהגן. ב-2 ביולי 2023 ערך את הופעת הבכורה שלו בקבוצה הבוגרת של פ.צ. קופנהגן, בניצחון 1–2 על לינגבי בולקלוב במסגרת המחזור הראשון בליגת העל הדנית לעונת 2023/2024. ב-20 בספטמבר ערך את הופעת הבכורה שלו בליגת האלופות, בתיקו 2-2 נגד גלאטסראיי במסגרת שלב הבתים לעונת 2023/2024. באוגוסט 2024 חתם הוילון על חוזה לחמש שנים באיינטרכט פרנקפורט מהבונדסליגה. הוילון הוא בנו של כדורגלן העבר הדני אנדרס הוילון, ששיחק בקבוצת בולקלובן 93. אחיו התאום הוא אמיל הוילון, אשר משחק עמו בקבוצה, ואחיו הבוגר הוא רסמוס הוילון, כדורגלן מנצ'סטר יונייטד ונבחרת דנמרק. אוסקר הוילון, באתר Transfermarkt אוסקר הוילון, באתר Soccerway אוסקר הוילון, באתר WorldFootball.net אוסקר הוילון, באתר FootballDatabase.eu Højlund Twins extend FCK contracts באתר הרשמי של פ.צ. קופנהגן, 23 בדצמבר 2021 (באנגלית)
בלו ד'אוברן (גבינה)

בלו ד'אוברן (בצרפתית: Bleu d'Auvergne) היא גבינה כחולה צרפתית, על שם מקום מוצאה באזור אוברן שבדרום מרכז צרפת. היא עשויה מחלב פרה והיא אחת מהגבינות שהוענקה לה הסמכת כינוי מקור מבוקר (Appellation d'origine contrôlée) ממשלתי צרפתי. בלו ד'אוברן פותח באמצע שנות ה-50 על ידי יצרן גבינה צרפתי בשם אנטואן רוסל. רוסל ציין כי התרחשותם של עובשים כחולים על הגבן שלו הביאה לטעם נעים, וערך ניסויים כדי לקבוע כיצד ניתן לעורר ורידי עובש כזה. לאחר מספר בדיקות כושלות, ראסל גילה שיישום של עובש לחם שיפון יצר את הווריד, וכי דקירת הקמח בעזרת מחט מספקת אוורור מוגבר. החמצון המוגבר איפשר לעובש הכחול לגדול בכיסי האוויר בתוך הגבן. לאחר מכן, התגלית והטכניקות שלו התפשטו ברחבי האזור. כיום, בלו ד'אוברן מוכנה באמצעות תהליכי מחט מכניים. לאחר מכן היא מיושנת כארבעה שבועות במרתפים קרירים ורטובים לפני ההפצה, תקופה קצרה יחסית לגבינות כחולות. לבלו ד'אוברן יש טעם חזק וחריף, אבל במידה פחותה משאר הגבינות הכחולות. היא פחות מלוחה, עם טעם קרמי וחמאתי יותר ומרקם לח. כמה גרסאות משתמשות בצורה חלשה יותר של עובש, ב-Penicillium glaucum, כדי ליצור את הוורידים הכחולים, ולא בפניציליום רוקפורטי (Penicillium roqueforti) המשמש ברוקפור ובגבינות כחולות אחרות. בלו ד'אוברן משמשת לעיתים קרובות ברטבים לסלט ובתבליני פסטה, והיא גם גבינה טובה לנשנוש. צוין כי היא משתלבת היטב עם יינות מתוקים כמו ריזלינג בסגנון קינוח וסוביניון בלאן או יינות אדומים חזקים, כמו גם עם בירה עשירה וכהה כמו יין שעורה האנגלי או פורטר האמריקאי, שיש להם גם את מתיקות וגם הטעם הנועז הנדרשים לאיזון הגבינה. רשימת גבינות רשימת גבינות צרפתיות מדיה וקבצים בנושא בלו ד'אוברן בוויקישיתוף
הארמון הפדרלי של שווייץ

הארמון הפדרלי (בגרמנית: Bundeshaus; בצרפתית: Palais fédéral; באיטלקית Palazzo federale) הוא מקום מושבה של הרשות המחוקקת והמבצעת של שווייץ הממוקם בבירה הפדרלית ברן. הארמון מאכלס את המועצה הפדרלית ומושבם שני הבתים הפדרליים - המועצה הלאומית ומועצת המדינות (הקנטונים) המהווים את הפרלמנט השווייצרי. עד לשנת 1899 בבניין היה מקום גם הארכיון הפדרלי השווייצרי. המבנה מורכב משלושה חלקים אשר הוקמו במועדים שונים - האגף המערבי בין השנים 1852-1857; האגף המזרחי בשנים 1888–1892, ואילו האגף המרכזי המכונה "בניין הפרלמנט" (Parlamentsgebäude) נחנך ב-1 באפריל 1902. באגף זה נמצאים אולמות המליאה של שני הבתים ואולם קבלות הפנים הרשמי. לראשונה בתולדותיו שופץ הבניין באופן מקיף בין השנים 2006-2008. גגו של האגף המרכזי מורכב משלוש כיפות נחושת שהוריקה כתוצאה מתהליכי חימצון. הכיפה המרכזית נישאת מבחוץ לגובה של 64 מטר וגובה תקרת האולם שמתחתיה הוא 33 מטר. בתקרת הכיפה קבוע פסיפס שבמרכזו נראה סמל שווייץ בו אוחזות שתי נשים לבושות בלבן, ומעליו ומתחתיו מופיע הכיתוב הלטיני "Unus pro omnibus, omnes pro uno" ("אחד למען כולם, כולם למען אחד"). סביב הפסיפס נראים ויטראז'ים של סמלי 22 הקנטונים שהיו חברים בפדרציה ב-1902. חזית המבנה פונה אל ה"בונדספלאץ" (Bundesplaz - "כיכר הפדרציה") ועליה מופיע הכיתוב הלטיני "Curia Confoederationis Helveticae" ("מועצת הפדרציה ההלווטית"). האגף המערבי של הארמון הפדרלי החזית הדרומית של הארמון הפדרלי, נשקפת מגשר מונביג'ו החזית הצפונית של הארמון הפדרלי חדר ישיבות באגף הפרלמנטרי המבואה המרכזית פסל שלוש הקונפדרציות הכיפה הויטראג'ים אולם המועצה הלאומית מליאת המועצה הלאומית טרקלין האגף המערבי של הארמון הפדרלי, בו מתקיימות ישיבות המועצה הפדרלית. חדר הישיבות של המועצה הפדרלית מדיה וקבצים בנושא הארמון הפדרלי של שווייץ בוויקישיתוף Visiting the Parliament Building, www.parlament.ch Renovation and restoration of the parliament building 2006-2008
נוורטון

נוורטון מרטינס דה סילבה (בפורטוגזית: Newerton Martins da Silva; נולד ב-3 ביוני 2005 בפלמארס שבברזיל) הוא כדורגלן ברזילאי המשחק בעמדת קשר הכנף בקבוצת שחטאר דונצק מליגת העל האוקראינית. נוורטון גדל במחלקות הנוער של רסיפה וסאו פאולו. ב-21 ביולי 2023 חתם על חוזה לחמש שנים בשחטאר דונצק מליגת העל האוקראינית. ב-29 ביולי ערך את הופעת הבכורה שלו במועדון, בניצחון 2-1 על מטאליסט 1925 במסגרת המחזור הראשון בליגה לעונת 2023/2024. ב-25 באוקטובר ערך את הופעת הבכורה שלו בליגת האלופות, בהפסד 2-1 לברצלונה במסגרת שלב הבתים לעונת 2023/2024. נוורטון, ברשת החברתית אינסטגרם נוורטון, באתר Transfermarkt נוורטון, באתר Soccerway נוורטון, באתר WorldFootball.net נוורטון, באתר FootballDatabase.eu Невертон – гравець Шахтаря באתר הרשמי של שחטאר דונצק, 21 ביולי 2023 (באוקראינית)
אנתוני מילאמבו

אנתוני ג'יבו-מילאמבו (בהולנדית: Antoni-Djibu Milambo; נולד ב-3 באפריל 2005 ברוטרדם שבהולנד) הוא כדורגלן הולנדי המשחק בעמדת הקשר בקבוצת פיינורד מליגת העל ההולנדית. מילאמבו גדל במחלקת הנוער של פיינורד. ב-15 באוקטובר 2020 חתם על חוזה מקצועני ראשון במועדון. ב-12 באוגוסט 2021 ערך את הופעת הבכורה שלו בקבוצה הבוגרת של המועדון, בניצחון 3-0 על לוצרן במסגרת מוקדמות הקונפרנס ליג לעונת 2021/2022. ב-2 באפריל 2023 ערך את הופעת הבכורה שלו בליגת העל ההולנדית, בניצחון 3-1 על ספרטה רוטרדם במסגרת המחזור ה-27 לעונת 2022/2023. הוא ערך שלוש הופעות ליגה בעונה זו, בה זכתה פיינורד באליפות הולנד. ב-21 באוקטובר הבקיע את שער הבכורה שלו במועדון, בניצחון 4-0 על ויטסה ארנהם במסגרת המחזור התשיעי בליגה לעונת 2023/2024. ב-7 בנובמבר ערך את הופעת הבכורה שלו בליגת האלופות, בהפסד 1-0 ללאציו במסגרת שלב הבתים לעונת 2023/2024. פיינורד אליפות הולנד (1): 2022/2023 אנתוני מילאמבו, ברשת החברתית אינסטגרם אנתוני מילאמבו, באתר Transfermarkt אנתוני מילאמבו, באתר Soccerway אנתוני מילאמבו, באתר WorldFootball.net אנתוני מילאמבו, באתר FootballDatabase.eu Academy-talent Milambo (15) tekent bij Feyenoord באתר הרשמי של פיינורד, 15 באוקטובר 2020 (בהולנדית)
ניל אל-עינווי

ניל אל-עינווי (בצרפתית: Neil El Aynaoui, בערבית: نيل العينوي, בתעתיק מדויק: ניל אלעינוי; נולד ב-2 ביולי 2001 בנאנסי שבצרפת) הוא כדורגלן צרפתי-מרוקאי המשחק בעמדת הקשר בקבוצת לאנס מליגת העל הצרפתית. אל-עינווי גדל במחלקת הנוער של נאנסי. בשנת 2018 החל לשחק בקבוצת המילואים של המועדון, ובשנת 2021 החל לשחק בקבוצה הראשונה של המועדון במסגרת ליגת המשנה הצרפתית. הוא ערך 57 הופעות ליגה במדי המועדון במסגרת ליגת המשנה הצרפתית והליגה הצרפתית השלישית, בהן הבקיע ששה שערים. ב-29 ביוני 2023 חתם אל-עינווי על חוזה לארבע שנים בלאנס מליגת העל הצרפתית. ב-24 בספטמבר ערך את הופעת הבכורה שלו במועדון, בניצחון 1–2 על טולוז במסגרת המחזור השישי בליגה לעונת 2023/2024. ב-28 באוקטובר הבקיע את שער הבכורה שלו במועדון, בניצחון 0–4 על נאנט במסגרת המחזור העשירי בליגה. ב-8 בנובמבר ערך את הופעת הבכורה שלו בליגת האלופות, בהפסד 0–1 לפ.ס.וו. איינדהובן במסגרת שלב הבתים לעונת 2023/2024. ניל אל-עינווי, באתר Transfermarkt ניל אל-עינווי, באתר Soccerway ניל אל-עינווי, באתר FootballDatabase.eu Mercato : Neil El Aynaoui (Nancy) rejoint Lens באתר הרשמי של ל'אקיפ, 29 ביוני 2023 (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניל אל-עינווי".